מאדוקה אוקויה

מאדוקה אמיליו אוקויה (באנגלית: Maduka Emilio Okoye; נולד ב-28 באוגוסט 1999 בדיסלדורף שבגרמניה) הוא כדורגלן ניגרי המשחק בעמדת השוער בקבוצת וטפורד ובנבחרת ניגריה.

קריירת מועדונים

תחילת הקריירה 
אוקויה נולד בדיסלדורף שבגרמניה לאב ניגרי ואם גרמנייה. הוא גדל במחלקות הנוער של DJK SC פלינגרן 08, פורטונה דיסלדורף, בורוסיה מנשנגלדבך ובאייר לברקוזן. בקיץ 2017 עבר לפורטונה דיסלדורף, והחל לשחק בפורטונה דיסלדורף II, קבוצת המילואים של המועדון, בה שיחק במשך שלוש עונות.

ספרטה רוטרדם 
ב-13 ביולי 2020 עבר אוקויה בהעברה חופשית לספרטה רוטרדם מליגת העל ההולנדית. ב-1 בנובמבר הוא ערך את הופעת הבכורה שלו בליגה, בהפסד 1–4 להירנפיין במסגרת המחזור השביעי לעונת 2020/2021. בעונה זו, הוא נבחר לשחקן העונה של המועדון.

ווטפורד 
ב-8 בנובמבר 2021 פורסם כי אוקויה חתם על חוזה לחמש עונות וחצי בווטפורד מהפרמייר ליג. הוא יעבור לווטפורד ב-1 בינואר 2022, ויושאל בחזרה לספרטה רוטרדם עד לסוף עונת 2021/2022.

קריירה בינלאומית 
ב-13 באוקטובר 2019 ערך אוקויה את הופעת הבכורה שלו בנבחרת ניגריה, כשהחליף את פרנסיס אוזוהו הפצוע בדקה ה-63 בתיקו 1-1 נגד נבחרת ברזיל במשחק ידידות.

קישורים חיצוניים

הערות שוליים 

כדורגלנים ניגרים
שוערי כדורגל ניגרים
דיסלדורף: כדורגלנים
כדורגלני ספרטה רוטרדם
כדורגלני ווטפורד
כדורגלני נבחרת ניגריה
כדורגלני גביע אפריקה לאומות 2021
ניגרים שנולדו ב-1999